
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


19 Ιουλίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 2484 


ΑΠΟΦΑΣΕΙΣ 

Αριθμ. 3401/811 Α1 

Ανάθεση καθηκόντων διαχείρισης για Πράξεις 
Κρατικών Ενισχύσεων στο πλαίσιο της Δράσης 
«Ενίσχυση της Ίδρυσης και λειτουργίας Μικρο- 
μεσαίων Τουριστικών Επιχειρήσεων» του Επι¬ 
χειρησιακού Προγράμματος «Ανταγωνιστικό¬ 
τητα, Επιχειρηματικότητα και Καινοτομία» στον 
Ενδιάμεσο Φορέα Επιχειρησιακού Προγράμμα¬ 
τος Ανταγωνιστικότητα, Επιχειρηματικότητα και 
Καινοτομία -ΕΦΕΠΑΕ. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

1. Το άρθρο 90 του «Κώδικα Νομοθεσίας για την Κυ¬ 
βέρνηση και τα κυβερνητικά όργανα» που κυρώθη¬ 
κε για το άρθρο πρώτο του π.δ. 63/2005 (ΦΕΚ 98/Α7 
22-04-2005). 

2. Το ν. 4314/2014 - Μέρος I «Για τη Διαχείριση, τον 
έλεγχο και την εφαρμογή αναπτυξιακών παρεμβάσε¬ 
ων για την προγραμματική περίοδο 2014-2020» (ΦΕΚ 
265/Α723-12-2014) και ειδικότερα το άρθρο 13, παρ. 3, 
5(β), 8, το άρθρο 47 και το άρθρο 57. 

3. Τον Κανονισμό (ΕΕ) 1303/2013 του Ευρωπαϊκού Κοι¬ 
νοβουλίου και του Συμβουλίου της 17ης Δεκεμβρίου 
2013 περί καθορισμού κοινών διατάξεων για το Ευρω- 
παϊκόΤαμείο Περιφερειακής Ανάπτυξης, το Ευρωπαϊκό 
Κοινωνικό Ταμείο, το Ταμείο Συνοχής, το Ευρωπαϊκό 
Ταμείο Αγροτικής Ανάπτυξης και το Ευρωπαϊκό Ταμείο 
Θάλασσας και Αλιείας και την κατάργηση του κανονι¬ 
σμού (ΕΚ) αριθ. 1083/2006 και ειδικότερα το άρθρο 72 
(β) και το άρθρο 123, παρ. 6 και 7. 

4. Τον Κανονισμό (ΕΕ) 1301/2013 του Ευρωπαϊκού Κοι¬ 
νοβουλίου και του Συμβουλίου της 17ης Δεκεμβρίου 
2013 σχετικά με το Ευρωπαϊκό Ταμείο Περιφερειακής 
Ανάπτυξης και για τη θέσπιση ειδικών διατάξεων σχετικά 
με ον στόχο «Επενδύσεις στην ανάπτυξη και την απασχό¬ 
ληση» και για την κατάργηση του κανονισμού (ΕΚ) αριθ. 
1080/2006 και ειδικότερα το άρθρο 7. 

5. Το π.δ. 123/2016 (ΦΕΚ 208/Α704.11.2016) «Ανασύ¬ 
σταση και μετονομασία του Υπουργείου Διοικητικής Με¬ 
ταρρύθμισης και Ηλεκτρονικής Διακυβέρνησης, ανασύ¬ 


σταση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών και Μεταφορών και Δικτύων». 

6. Το π.δ. 125/2016 (ΦΕΚ Α7210/5.11.2016) «Διορισμός 
Υπουργών, Αναπληρωτών Υπουργών και Υφυπουργών» 
και ειδικότερα το σημείο για το διορισμό του Α. Χαρίτση 
στη θέση του Αναπληρωτή Υπουργού Οικονομίας και 
Ανάπτυξης. 

7. Την υπ'αριθμ. Υ197/16.11.2016 απόφαση (ΦΕΚ/Β7 
3722/17.11.2016) «Ανάθεση Αρμοδιοτήτων στον Ανα¬ 
πληρωτή Υπουργό Οικονομίας και Ανάπτυξης, Αλέξαν¬ 
δρο Χαρίτση», όπως ισχύει. 

8. Τον υπ'αριθμ. 34686/27.03.2015 (ΥΟΔΔ 178) Διο¬ 
ρισμό της μετακλητής Ειδικής Γραμματέως της Ειδικής 
Γραμματείας ΔιαχείρισηςΤομεακών Ε.Π.του ΕΤΠΑ καιΤΣ. 

9. Την υπ'αριθμ. 11301/05.11.2015 απόφαση του 
Υπουργού Οικονομίας, Ανάπτυξης και Τουρισμού «Ανά¬ 
θεση αποκλειστικών καθηκόντων Προϊσταμένης της 
Ε.Υ.Δ. ΕΠΑνΕΚ». 

10. Τη με ΑΠ 66135/ΕΥ0Υ455/15-6-2017 (ΦΕΚ/Β'/ 
2064/2017) απόφαση του Αναπληρωτή Υπουργού Οι¬ 
κονομίας, και Ανάπτυξης «Τροποποίηση της με αριθμό 
67743/ΕΥΘΥ/615/24-06-2015 υπουργικής απόφασης 
«Αναδιάρθρωση της Ειδικής Υπηρεσίας Διαχείρισης 
του Επιχειρησιακού Προγράμματος ΑΝΤΑΓΩΝΙΣΤΙΚΟ¬ 
ΤΗΤΑ, ΕΠΙΧΕΙΡΗΜΑΤΙΚΟΤΗΤΑ ΚΑΙ ΚΑΙΝΟΤΟΜΙΑ του 
άρθρου 5 παρ. 1 του ν. 4314/2014 και κατάργηση της 
αριθ. 1121 /408Δ/Φ03/2012 (Β7655) κοινής υπουργικής 
απόφασης» (Β'/1248) 

11. Την αριθ. (1(2014) 10162/18-12-2014 απόφαση της 
Ευρωπαϊκής Επιτροπής για την έγκριση του Επιχειρησι¬ 
ακού Προγράμματος «Ανταγωνιστικότητα, Επιχειρημα¬ 
τικότητα και Καινοτομία» του ΕΣΠΑ 2014-2020, όπως 
ισχύει κάθε φορά. 

12. Την εξειδίκευση του Προγράμματος ΕΠΑΝΕΚ όπως 
εγκρίνεται κάθε φορά από την Επιτροπή Παρακολούθη¬ 
σης και ισχύει. 

13. Την με Α.Π. 110427/ΕΥΘΥ/1020/20.10.2016 υπουρ¬ 
γική απόφαση τροποποίησης και αντικατάστασης της 
81986/ΕΥΘΥ712/31-07-2015 υπουργικής απόφασης 
«Εθνικοί Κανόνες επιλεξιμότητας δαπανών για τα προ- 

Τεύχος Β'2484/19.07.2017 


γράμματα του ΕΣΠΑ 2014-2020 - Έλεγχοι νομιμότητας 
δημοσίων συμβάσεων συγχρηματοδοτούμενων πράξε¬ 
ων ΕΣΠΑ 2014-2020 από Αρχές Διαχείρισης και Ενδιάμε¬ 
σους Φορείς - Διαδικασία ενστάσεων επί των αποτελε¬ 
σμάτων αξιολόγησης πράξεων»( ΦΕΚ 3521/Β71.11.2016). 

14. Το με Α.Π. 12078/ΕΥΘΥ/1150/25.11.2015 έγγραφο 
της ΕΥΘΥ με θέμα: «Περιγραφή του Συστήματος Διαχεί¬ 
ρισης και Ελέγχου για τα ΕΠ του ΕΣΠΑ 2014-2020 που 
χρηματοδοτούνται από το ΕΤΠΑ, το ΕΚΤ και το ΤΣ στο 
πλαίσιο του Στόχου: Επενδύσεις στην Ανάπτυξη και την 
Απασχόληση», όπως ισχύει. 

15. Την υπ'αριθ. 126829 / ΕΥΘΥ 1217/8-12-2015 κοινή 
υπουργική απόφαση για το σύστημα δημοσιονομικών 
διορθώσεων και διαδικασίες ανάκτησης αχρεωστήτως 
ή παρανόμως καταβληθέντων ποσών από πόρους του 
κρατικού προϋπολογισμού για την υλοποίηση προγραμ¬ 
μάτων συγχρηματοδοτούμενων στο πλαίσιο του ΕΣΠΑ 
2014-2020, σύμφωνα με το αρ. 22 του ν. 4314/2014. 

16. Την με Α.Π 286/20.01.2017 υπουργική απόφαση 
«Σύστημα επιβαλλόμενων από την Επιτροπή Δημοσιο¬ 
νομικού Ελέγχου (Ε.Δ.ΕΛ) δημοσιονομικών διορθώσεων 
και διαδικασίες ανάκτησης αχρεωστήτως ή παρανόμως 
καταβληθέντων ποσών από πόρους του κρατικού προϋ¬ 
πολογισμού ή / και του προϋπολογισμού της Ένωσης για 
την υλοποίηση προγραμμάτων συγχρηματοδοτούμενων 
στο πλαίσιο του στόχου Επενδύσεις για την Ανάπτυξη 
και την Απασχόληση', του Ευρωπαϊκού Ταμείου Θάλασ¬ 
σας, του Ταμείου Επισιτιστικής Βοήθειας Απόρων και του 
Ταμείου Παγκοσμιοποίησης» (ΦΕΚ 466/Β717.02.2017). 

17. Την υπ'αριθ. 6784/1509Γ/15.12.2015 απόφαση 
του Υφυπουργού Οικονομίας, Ανάπτυξης και Τουρισμού 
(ΑΔΑ: 794Σ4653Θ7-ΛΛΒ), την Πρόσκληση εκδήλωσης 
ενδιαφέροντος για την «Επιλογή Ενδιάμεσου Φορέα 
Διαχείρισης κρατικών ενισχύσεων του Επιχειρησιακού 
Προγράμματος «Ανταγωνιστικότητα, Επιχειρηματικότη¬ 
τα και Καινοτομία» 2014 - 2020 σύμφωνα με το άρθρο 
13 παρ. 5 (β) του ν. 4314/2014», τα Παραρτήματα αυτής 
και το εφαρμοστέο θεσμικό πλαίσιο. 

18. Την υπ'αριθ. 1557/432Γ/Γ01 /30.3.2016 απόφαση 
του Υφυπουργού Οικονομίας, Ανάπτυξης καιΤουρισμού 
για την Ανάδειξη Ενδιάμεσου Φορέα Διαχείρισης Κρατι¬ 
κών Ενισχύσεων του ΕΠΑΝΕΚ (ΑΔΑ: 6ΔΡ34653Ο7-4Υ0). 

19. Την υπ'αριθ. 62550/10.06.2016 απόφαση του Υφυ¬ 
πουργού Οικονομίας, Ανάπτυξης και Τουρισμού για τη 
σύσταση Ανοιχτού Καταπιστευτικού (δεσμευμένου) Λο¬ 
γαριασμού (θ5εΓονν Βςςουηΐ) (ΦΕΚ 1738/Β715.06.2016) 

20. Την υπ'αριθ. 2640/803Γ01 /20.5.2016 σύμβαση του 
Υπουργείου Οικονομίας, Ανάπτυξης και Τουρισμού με 
τον ΕΦΕΠΑΕ για την υλοποίηση του έργου Ενδιάμεσου 
Φορέα Διαχείρισης Κρατικών Ενισχύσεων του ΕΠΑΝΕΚ. 

21. Την υπ'αριθ. 138664/406/22.12.2016 επιστολή του 
Αν. Υπουργού Οικονομίας και Ανάπτυξης στον ΕΦΕΠΑΕ 
για την παροχή υπηρεσιών υποστήριξης για το ΠΣΚΕ. 

22. Την υπ'αριθ. 13666/407/22.12.2016 επιστολή του 
Αν. Υπουργού Οικονομίας και Ανάπτυξης στον ΕΦΕΠΑΕ 
για την παροχή πληροφόρησης για δράσεις Κρατικών 
Ενισχύσεων. 

23. Το γεγονός ότι από την παρούσα δεν προκαλεί- 


ται δαπάνη σε βάρος του κρατικού προϋπολογισμού, 
αποφασίζει: 

Άρθρο 1 

Φορέας στον οποίο ανατίθενται καθήκοντα της 

Διαχειριστικής Αρχής ΕΥΔ ΕΠΑνΕΚ 

Ο Ενδιάμεσος Φορέας Επιχειρησιακού Προγράμματος 
Ανταγωνιστικότητα, Επιχειρηματικότητα και Καινοτο¬ 
μία - στο εξής ΕΦΕΠΑΕ- ορίζεται ως Ενδιάμεσος Φορέας 
του Επιχειρησιακού Προγράμματος «Ανταγωνιστικότητα, 
Επιχειρηματικότητα & Καινοτομία», δυνάμει του άρθρου 
13, παρ. 5β του ν. 4314/2014, και σε συνέχεια της υπ' 
αριθ. 1557/432Γ/Γ01 /30.3.2016 υπουργικής απόφασης 
Ανάδειξης ΕΦΔ και της υπ'αριθ. 2640/803Γ01 /20.5.2016 
σχετικής σύμβασης. 

Άρθρο 2 

Αντικείμενο ανάθεσης 

1. Ο ΕΦΕΠΑΕ, αναλαμβάνει καθήκοντα της Διαχειρι¬ 
στικής Αρχής του ΕΠ Ανταγωνιστικότητα, Επιχειρηματι¬ 
κότητα & Καινοτομία (ΕΥΔ ΕΠΑνΕΚ), όπως αυτά προσδι¬ 
ορίζονται στο άρθρο 3. 

2. Οι Πράξεις Κρατικών Ενισχύσεων του ΕΠΑνΕΚ για 
τις οποίες ο ΕΦΕΠΑΕ αναλαμβάνει τα καθήκοντα του 
άρθρου 3 και 4 της παρούσας απόφασης, υλοποιούνται 
στο πλαίσιο της δράσης: 

• Δράση 01 -3ε-1.4-08: «Ενίσχυση της Ίδρυσης και λει¬ 
τουργίας Μικρομεσαίων Τουριστικών Επιχειρήσεων» 
του Άξονα Προτεραιότητας 01/01Σ - Θεματικό Στόχο 
3 - Επενδυτική Προτεραιότητα 3ς. 

Η ενδεικτική συνολική δημόσια δαπάνη της δράσης 
αυτής, υπολογίζεται σε 120.000.000 ευρώ. 

Τυχόν τροποποιήσεις στο ποσό αυτό, δεν επηρεάζουν 
την παρούσα απόφαση και ειδικότερα την κατανομή 
αρμοδιοτήτων του Άρθρου 3 και 4. 

3. Η συνολική χρηματοδότηση των δράσεων και η κα¬ 
τανομή της ανά Άξονα Προτεραιότητας, θεματικό στό¬ 
χο, επενδυτική προτεραιότητα και πεδίο παρέμβασης 
αποτυπώνεται στα Παραρτήματα I και II της παρούσας 
απόφασης. 

Άρθρο 3 

Καθήκοντα που ανατίθενται 

Ο ΕΦΕΠΑΕ αναλαμβάνει, στο πλαίσιο του Επιχειρησι¬ 
ακού Προγράμματος «Ανταγωνιστικότητα, Επιχειρημα¬ 
τικότητα & Καινοτομία» και ειδικότερα της δράσης που 
αναφέρεται στο Άρθρο 2, τις ακόλουθες αρμοδιότητες/ 
καθήκοντα: 

1. Παρέχει τα απαραίτητα στοιχεία στη ΔΑ για την 
εκπόνηση των αξιολογήσεων του Προγράμματος, και 
λαμβάνει τα κατάλληλα μέτρα για την αξιοποίηση των 
συμπερασμάτων των εν λόγω αξιολογήσεων σε συνερ¬ 
γασία με τη ΔΑ. 

2. Παρακολουθεί την πορεία εφαρμογής των Πράξεων 
που υλοποιούνται στο πλαίσιο των δράσεων του Άρθρου 
2 και ειδικότερα, τη χρηματοοικονομική πρόοδό τους, 
τους ποσοτικοποιημένους δείκτες, τα ορόσημα και τους 
στόχους του πλαισίου επίδοσης, τις προοπτικές εξέλιξής 
τους, λαμβάνει τα κατάλληλα μέτρα για την απορρόφηση 

των ετήσιων δεσμεύσεων και εισηγείται στη ΔΑ προτά¬ 
σεις αναθεώρησής τους. 

3. Παρέχει τα απαραίτητα στοιχεία στη ΔΑ για την 
συμπλήρωση της αναφοράς Κρατικών Ενισχύσεων που 
υποβάλλεται ετησίως μέσω του συστήματος 5ΑΚΙ της ΕΕ 
(5ΐ3ΐθ Αίά ΚθροΓΐίης ΙπΐθΓ3ςΐίνθ). 

4. Έχει την ευθύνη για την έγκαιρη συλλογή στοιχείων 
που συνδέονται με τους δείκτες και το πλαίσιο επίδοσης 
για τις Πράξειςγιατιςοποίεςτου ανατίθενται καθήκοντα 
διαχείρισης, καθώς και για τη διασφάλιση της πληρότη¬ 
τας και ποιότητάς τους. Συνεργάζεται με τη ΔΑ και την 
Εθνική Αρχή Συντονισμού (ΕΑΣ) για την εφαρμογή των 
ρυθμίσεων του ενιαίου συστήματος παρακολούθησης 
των δεικτών, όπως κάθε φορά ισχύει. 

5. Υποστηρίζει τη ΔΑ του ΕΠ στη σύνταξη αιτημάτων 
εξαίρεσης από την εφαρμογή της διαδικασίας αποδέ¬ 
σμευσης για τις δεσμεύσεις που δεν απορροφήθηκαν, 
εξαιτίας δικαστικών ή διοικητικών εμπλοκών ή και για 
λόγους ανωτέρας βίας, στις περιπτώσεις που τα εν λόγω 
αιτήματα αφορούν στις Πράξεις που διαχειρίζεται. 

6. Συντάσσει τις αναγκαίες αναφορές που ζητούνται 
από τη ΔΑ του ΕΠ για την υποβολή των ετήσιων και 
τελικών εκθέσεων υλοποίησης, την προετοιμασία της 
ετήσιας εξέτασης του ΕΠ,την υποστήριξη του έργου της 
Επιτροπής Παρακολούθησης του Προγράμματος, κ.λπ. 

7. Συνεργάζεται με την Εθνική Αρχή Συντονισμού (ΕΑΣ) 
και την Ευρωπαϊκή Επιτροπή και παρέχει σε αυτές κάθε 
πληροφορία που ζητείται. 

8. Εξειδικεύει, όπου απαιτείται, τα απαραίτητα εργα¬ 
λεία, πρότυπα και προδιαγραφές για τη σωστή άσκηση 
των αρμοδιοτήτων διαχείρισης που έχουν εκχωρηθεί σε 
συμφωνία με τη ΔΑ του ΕΠ και την ΕΑΣ. 

9. Υποστηρίζει τη ΔΑ και συνεργάζεται με τη ΜΟΔ ΑΕ 
στον σχεδίασμά, στην οργάνωση και στην υλοποίηση 
της εφαρμογής των απαιτούμενων διαδικασιών στο 
Πληροφοριακό Σύστημα Κρατικών Ενισχύσεων (ΠΣΚΕ) 
και στο ΟΠΣ, σύμφωνα με τα οριζόμενα στην εκάστοτε 
Πρόσκληση και στο ΣΔΕ. 

10. Οργανώνει και παρακολουθεί ενέργειες πληρο¬ 
φόρησης και επικοινωνίας για τις Πράξεις/ Δράσεις που 
διαχειρίζεται, στη βάση της εγκεκριμένης στρατηγικής 
επικοινωνίας του ΕΠΑνΕΚ, με στόχο την, όσο το δυνατόν, 
ευρύτερη διάδοση πληροφοριών προςτους δυνητικούς 
Δικαιούχους για τις ευκαιρίες χρηματοδότησής τους από 
το ΕΠ και τις απαιτούμενες διαδικασίες υποβολής σχετι¬ 
κών αιτημάτων, προς τους δικαιούχους/ωφελούμενους 
για τις ωφέλειες που μπορούν να αποκομίσουν και προς 
τους πολίτες της χώρας για το ρόλο και τα επιτεύγματα 
τη πολιτικής συνοχής των Ταμείων. 

11. Υποστηρίζει τη ΔΑ σε ενέργειες δημοσιότητας και 
στο πλαίσιο αυτό μεριμνά για τη δημοσιοποίηση όλων 
των απαραίτητων πληροφοριών που αφορούν στις Δρά¬ 
σεις του άρθρου 2, μέσω -ενδεικτικά- αναρτήσεων στους 
διαδικτυακούς τόπους του ΕΦΕΠΑΕ και των κατά τόπους 
αρμόδιων φορέων και στα μέσα κοινωνικής δικτύωσης 
καθώς επίσης και μέσω ενημερωτικών ημερίδων. 

12. Παραλαμβάνει είτε ηλεκτρονικά είτε σε έντυπη 
μορφή, ανάλογα με τους όρους της εκάστοτε πρό¬ 
σκλησης, συγκεντρώνει, αρχειοθετεί όλες τις αιτήσεις 


χρηματοδότησης που υποβάλλονται και ελέγχει την 
πληρότητα των στοιχείων τους και των απαιτούμενων 
δικαιολογητικών που τις συνοδεύουν με βάση τυποποι¬ 
ημένο ερωτηματολόγιο ελέγχου πληρότητας. Καταχωρεί 
τα σχετικά δεδομένα στο Πληροφοριακό Σύστημα Κρα¬ 
τικών Ενισχύσεων. 

13. Προβαίνει στον έλεγχο σώρευσηςτων ενισχύσεων 
ήσσονος σημασίας που έχουν χορηγηθεί στους υποψή¬ 
φιους δικαιούχους και εισηγείται σχετικά στη ΔΑ. 

14. Υποστηρίζει την ΔΑ σε όλες τις ενέργειες οι οποίες 
απαιτούνται για την διοργάνωση της διαδικασίας αξιο¬ 
λόγησης των αιτήσεων χρηματοδότησης που υποβάλ¬ 
λονται μέσω του Πληροφοριακού Συστήματος Κρατικών 
Ενισχύσεων (ΠΣΚΕ), εφαρμόζοντας την εγκεκριμένη με¬ 
θοδολογία και τα εγκεκριμένα κριτήρια αξιολόγησης 
από την Επιτροπή Παρακολούθησης του ΕΠ. Στο πλαίσιο 
αυτό της υποστήριξης κάνει χρήση του Μητρώου Αξι- 
ολογητών το οποίο έχει καταρτίσει υπό τις οδηγίες και 
την εποπτεία της ΔΑ. 

Ο ΕΦΕΠΑΕ, κατά την επιλογή των αξιολογητών, δια¬ 
σφαλίζει ότι οι εμπλεκόμενοι στη διαδικασία αξιολό¬ 
γησης διαθέτουν τα κατάλληλα τυπικά και ουσιαστικά 
προσόντα, ενώ εκπαιδεύονται σχετικά. 

Επιπλέον, διασφαλίζει ότι απολαμβάνουν πλήρους 
ανεξαρτησίας κατά την άσκηση των καθηκόντων τους, 
μέσω της υποβολής δήλωσης μη σύγκρουσης συμφε¬ 
ρόντων, στη βάση σχετικού εντύπου που τηρείται στο 
ΠΣΚΕ. 

15. Υποστηρίζει τις Επιτροπές Αξιολόγησης, με τη συμ¬ 
μετοχή στελέχους/στελεχών ως μέλος/μέλη της Επιτρο¬ 
πής και προβαίνει σε σχετικές εισηγήσεις προς αυτές, 
σύμφωνα με τα οριζόμενα στην εκάστοτε πρόσκληση. 

16. Υποστηρίζει την ΔΑ στη διαδικασία εισήγησης 
στην Ειδική Γραμματέα Διαχείρισης Τομεακών ΕΠ του 
ΕΤΠΑ και ΤΣ για την έκδοση της Απόφασης Ένταξης των 
Πράξεων στο ΕΠΑνΕΚ. 

17. Παρακολουθεί την υλοποίηση των συγχρηματο- 
δοτούμενων Πράξεων και τους Δικαιούχους, στη βάση 
των όρων της απόφασης Χρηματοδότησης της Π ράξης, 
τις αναληφθείσες δεσμεύσεις, την τήρηση των χρονικών 
προθεσμιών που τίθενται, καθώς και τη συμμόρφωσή 
τους με τους ισχύοντες κοινοτικούς και εθνικούς κανό¬ 
νες υλοποίησης καθ' όλη τη διάρκεια υλοποίησής τους. 
Εντοπίζει προβλήματα κατά τη διάρκεια υλοποίησης 
των πράξεων και λαμβάνει τα κατάλληλα μέτρα για την 
έγκαιρη επίλυσή τους. 

18. Υποστηρίζει την ΔΑ στη διαδικασία εισήγησης 
στην Ειδική Γραμματέα Διαχείρισης Τομεακών ΕΠ του 
ΕΤΠΑ και ΤΣ για την έκδοση τροποποιήσεων της Απόφα¬ 
σης Χρηματοδότησης Πράξης ή ανάκλησης αυτής. Εφό¬ 
σον οι εν λόγω τροποποιήσεις επιφέρουν αλλαγή στα 
στοιχεία της Απόφασης Ένταξης των Πράξεων σύμφω¬ 
να με το ΣΔΕ, υποστηρίζει τη διαδικασία εισήγησης για 
την τροποποίηση της απόφασης Ένταξης των Πράξεων. 
Μεριμνά για τη δημοσιοποίηση όλων των Αποφάσεων. 
Συλλέγει και καταχωρεί στο ΟΠΣ τις αποφάσεις έντα¬ 
ξης/ ανάκλησης/ τροποποίησης και τα Τεχνικά Δελτία 
Πράξεων. 




25320 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2484/19.07.2017 


19. Υποστηρίζει την ΔΑ στη διαδικασία εισήγησης 
στην Ειδική Γραμματέα Διαχείρισης Τομεακών ΕΠ του 
ΕΤΠΑ και ΤΣ για την έκδοση της Βεβαίωσης Ολοκλήρω¬ 
σης Πράξης και της Απόφασης Ολοκλήρωσης Πράξεων, 
εφ'όσον απαιτείται. Στο πλαίσιο αυτό, ο ΕΦΕΠΑΕ υποχρε- 
ούται στην παρακολούθηση και έλεγχο τακτοποίησης 
τυχόν εκκρεμοτήτων σχετικά με τις προϋποθέσεις ολο¬ 
κλήρωσης και παραλαβής έργων των Δικαιούχων όπως 
αυτές ορίζονται στην Αναλυτική Πρόσκληση της δράσης. 

20. Μεριμνά για τη δημοσιοποίηση όλων των σχετικών 
αποφάσεων και για την έγκαιρη και προσήκουσα ενημέ¬ 
ρωση των ενδιαφερομένων δικαιούχων. 

21. Διενεργεί διοικητικές και επιτόπιες επαληθεύσεις 
κατά τα προβλεπόμενα στο άρθρο 21 του ν. 4314/2014 
και στις Διαδικασίες του ΣΔΕ, προκειμένου να επιβεβαι¬ 
ωθεί η παράδοση των συγχρηματοδοτούμενων προϊό¬ 
ντων και υπηρεσιών και η πραγματική πραγματοποίηση 
των δαπανών που δηλώνουν οι Δικαιούχοι, η τήρηση 
χωριστού λογιστικού συστήματος ή επαρκούς λογιστι¬ 
κής κωδικοποίησης, η τήρηση των κανόνων δημοσιότη¬ 
τας, καθώς και η συμμόρφωση των Πράξεων προς τους 
εθνικούς και κοινοτικούς κανόνες. 

Στην περίπτωση που στην οικεία πρόσκληση προβλέ- 
πεται η δυνατότητα προκαταβολής ή/και χρήσης κα- 
ταπιστευτικού λογαριασμού (θ5ςΐΌνν 9ςςουηΐ), ο ΕΦΕ¬ 
ΠΑΕ διενεργεί διοικητική επαλήθευση στο αίτημα του 
Δικαιούχου σύμφωνα με τις διαδικασίες του Συστήματος 
Διαχείρισης και Ελέγχου και όλες τις ενέργειες που προ- 
βλέπονται στην υπ'αριθμ. 62550/10.06.2016 υπουργική 
απόφαση (ΦΕΚ 1738/Β715.06.2016). 

22. Στην περίπτωση που οι επιτόπιες επαληθεύσεις 
διενεργούνται δειγματοληπτικά, τηρεί αρχεία που περι¬ 
γράφουν και τεκμηριώνουν τη δειγματοληπτική μέθοδο, 
βάσει της οποίας επιλέγονται οι προς επαλήθευση Πρά¬ 
ξεις ή οι συναλλαγές τους. 

23. Προβαίνει στη διενέργεια έκτακτης επιτόπιας επα¬ 
λήθευσης, εφόσον έχει σοβαρές ενδείξεις για την ύπαρξη 
παραβάσεων εθνικού ή κοινοτικού δικαίου και προβαίνει 
στις απαραίτητες ενέργειες κατά τα προβλεπόμενα στις 
Διαδικασίες του ΣΔΕ. 

24. Τηρεί αρχεία στο ΠΣΚΕ και στο ΟΠΣ για τις διοικητι¬ 
κές και επιτόπιες επαληθεύσεις που πραγματοποιούνται 
και για την παρακολούθηση τυχόν ευρημάτων, σύμφωνα 
με τα πρότυπα και τις διαδικασίες του Συστήματος Δια¬ 
χείρισης και Ελέγχου. 

25. Εισηγείται στην ΔΑ την ακύρωση μέρους ή του 
συνόλου της δημόσιας συνεισφοράς της Πράξης, βά¬ 
σει πορίσματος διοικητικής ή επιτόπιας επαλήθευσης 
ή πορίσματος ελέγχου, καταχωρώντας τις αντίστοιχες 
λογιστικές εγγραφές στο ΟΠΣ. 

26. Στην περίπτωση διαπίστωσης παράβασης εθνικού 
ή κοινοτικού δικαίου, λαμβάνοντας υπόψη το είδος και 
τη φύση της παράβασης και τις δημοσιονομικές επιπτώ¬ 
σεις, δύναται να εισηγηθεί την ακύρωση μέρους ή του 
συνόλου της χρηματοδότησης της Πράξης από το ΕΠ, 
καταχωρώντας τις αντίστοιχες λογιστικές εγγραφές στο 
ΟΠΣ.Τα στοιχεία διαβιβάζονται στις αρμόδιες Αρχές/ φο¬ 
ρείς, σύμφωνα με το Σύστημα Διαχείρισης και Ελέγχου. 

27. Παρακολουθεί, όπου απαιτείται, την τήρηση των 


μακροχρόνιων υποχρεώσεων από τους Δικαιούχους, 
σύμφωνα με το άρθρο 71 του Καν. 1303/2013. 

28. Εισηγείται στην ΔΑ την έκδοση απόφασης δημοσι¬ 
ονομικής διόρθωσης ή/και ανάκτησης αχρεωστήτων κα- 
ταβληθέντων ποσών, στις περιπτώσεις που διαπιστωθεί 
βάσει των επαληθεύσεων αχρεωστήτως καταβληθείσα 
δαπάνη, και παρακολουθεί την ανάκτηση των σχετικών 
ποσών. 

29. Διασφαλίζει ότι οι Δικαιούχοι λαμβάνουν πλήρως 
το συνολικό ποσό της οφειλόμενης επιλέξιμης δαπά¬ 
νης, το αργότερο 90 ημέρες μετά την ημερομηνία υπο¬ 
βολής της αίτησης πληρωμής από το Δικαιούχο, χωρίς 
την αφαίρεση ή την παρακράτηση κανενός ποσού και 
χωρίς την είσπραξη καμίας ειδικής επιβάρυνσης ή άλ¬ 
λου τέλους ισοδύναμου αποτελέσματος που θα επέφερε 
μείωση των ποσών της επιλέξιμης χρηματοδότησης για 
τους Δικαιούχους. 

30. Παρέχει στην Αρχή Πιστοποίησης όλες τις αναγκαί¬ 
ες πληροφορίες σχετικά με τις διαδικασίες και τις επα¬ 
ληθεύσεις που πραγματοποιούν για κάθε δαπάνη των 
Πράξεων που διαχειρίζεται, για σκοπούς πιστοποίησης. 

31. Παρέχει στη ΔΑ του ΕΠ τα απαιτούμενα στοιχεία, 
προκειμένου να καταρτιστεί η δήλωση διαχείρισης και 
ετήσια σύνοψη που αναφέρεται στο άρθρο 125 του Καν. 
1303/2013. 

32. Παρέχει στη ΔΑ του ΕΠ τα απαραίτητα στοιχεία 
για την κατάρτιση του προγραμματισμού των ετήσιων 
πιστώσεων του ΕΠ καθώς και για τις χρηματοδοτήσεις 
(διάθεση ποσών στους λογαριασμούς κάθε συλλογικής 
απόφασης) του συγχρηματοδοτούμενου σκέλους του 
ΠΔΕ, σύμφωνα με τις Διαδικασίες του ΣΔΕ. 

33. Συνεργάζεται με τη ΔΑ του ΕΠ για την υποβολή 
απαντήσεων σε σχετικά πορίσματα ελέγχου που διενερ- 
γήθηκε στον ίδιο και σε Πράξεις που διαχειρίζεται, από 
τα αρμόδια εθνικά και κοινοτικά ελεγκτικά όργανα. 

34. Εξειδικεύει, όπου απαιτείται, τις απαιτήσεις για τη 
διασφάλιση της τήρησης όλων των εγγράφων σχετικά 
με τις δαπάνες και τους ελέγχους που απαιτούνται για 
τη διασφάλιση επαρκούς διαδρομής ελέγχου, κατά τα 
οριζόμενα στο άρθρο 125, παρ. 4 του Καν. 1303/2013 και 
σύμφωνα με τους κανόνες του Συστήματος Διαχείρισης 
και Ελέγχου. 

35. Διασφαλίζει την συλλογή και έγκαιρη καταχώρηση 
στο ΠΣΚΕ, στο ΠΣ Σώρευσης Κρατικών Ενισχύσεων και 
στο ΟΠΣ, των απαραίτητων δεδομένων που αφορούν 
στις παραπάνω αρμοδιότητες διαχείρισης και έχει την 
ευθύνη για την ακρίβεια, την ποιότητα και πληρότητα 
των στοιχείων που καταχωρούνται σε αυτά τα πληρο¬ 
φοριακά συστήματα. 

36. Έχει την ευθύνη τήρησης αρχείων αντίστοιχων των 
αρμοδιοτήτων του. Τα αρχεία δύνανται να τηρούνται 
ηλεκτρονικά στο ΠΣΚΕ και στο ΟΠΣ, σύμφωνα με τις 
Διαδικασίες του ΣΔΕ. 

Άρθρο 4 

Υποχρεώσεις Ενδιάμεσου Φορέα 

Επιπροσθέτως των αρμοδιοτήτων που προσδιορίζο¬ 
νται στο άρθρο 3 της παρούσας, ο ΕΦΕΠΑΕ αναλαμβάνει 
τις ακόλουθες υποχρεώσεις: 

1. Προβαίνει σε κατανομή των αρμοδιοτήτων/ καθηκό¬ 
ντων που ανατίθενται, στο εσωτερικό του, προκειμένου 
να διασφαλίζεται η τήρηση της αρχήςτου διαχωρισμού 
των καθηκόντων, ιδιαίτερα μεταξύ των διαδικασιών 
επιλογής και έγκρισης Πράξεων, επαληθεύσεων και 
πληρωμών. Στην περίπτωση δε που ο ΕΦΕΠΑΕ είναι και 
Δικαιούχος στο πλαίσιο των Πράξεων που διαχειρίζε¬ 
ται, η υλοποίηση των Πράξεων θα γίνεται από Μονάδα 
διαφορετική από τη Μονάδα που είναι αρμόδια για τη 
διενέργεια των επαληθεύσεων. Υποβάλλει την ως άνω 
κατανομή αρμοδιοτήτων/ καθηκόντων στη ΔΑ του ΕΠ. 

2. Ορίζει στελέχη από αντιπροσωπευτικές οργανω¬ 
τικές του Μονάδες που εμπλέκονται στις διαδικασίες 
διαχείρισης, τα οποία θα συμμετέχουν στην Ομάδα της 
Διαχειριστικής Αρχής για την αξιολόγηση κινδύνων απά¬ 
της και θα συνεπικουρούν το έργο της. Ο ορισμός των 
στελεχών γίνεται με απόφαση του Προέδρου του ΕΦΕ¬ 
ΠΑΕ και κοινοποιείται στη ΔΑ του ΕΠ. 

3. Κοινοποιεί στη ΔΑ του ΕΠ, το νέο οργανόγραμμά 
του σε περίπτωση μεταβολής ή τροποποίησής του, κα¬ 
θώς και τις ενδεχόμενες μεταβολές ή τροποποιήσεις στις 
διαδικασίες διαχείρισης που εφαρμόζει. 

4. Δε δύναται να μεταβιβάσει τις αρμοδιότητες που 
του έχουν ανατεθεί βάσει του άρθρου 3 της παρούσας, 
σε άλλους ΕΦ, με την επιφύλαξη των άρθρων 34,37 και 
38 του Κανονισμού 1303/2013. 

5. Κοινοποιεί στη ΔΑ του ΕΠ, πρόγραμμα ενεργειών 
και περιοδικές αναφορές προόδου στις προθεσμίες που 
ορίζει η ΔΑ και διαμορφώνει τεκμηριωμένες προτάσεις 
διορθωτικών ή/και προληπτικών ενεργειών, με στόχο 
την αποτελεσματικότερη και αποδοτικότερη διαχείριση 
και υλοποίηση του ΕΠ. 

6. Έχει την υποχρέωση να εξειδικεύσει το γενικό εγχει¬ 
ρίδιο χρήσης του Πληροφοριακού Συστήματος Διαχείρι¬ 
σης Κρατικών Ενισχύσεων (ΠΣΚΕ) που έχει εκδοθεί από 
την ΕΥΚΕ, ανάλογα με το περιεχόμενο της κάθε Πρόσκλη¬ 
σης (μέτρο ενίσχυσης) και, εφόσον απαιτείται, σύμφωνα 
με τις κατευθύνσεις της ΔΑ του ΕΠ και της ΕΑΣ. Επίσης, 
έχει την υποχρέωση να παρέχει υπηρεσίες επιχειρησια¬ 
κής υποστήριξης των χρηστών του ΠΣΚΕ (άθΙράθδΚ) καθ' 
όλο το διάστημα υλοποίησης της Πράξης. 

7. Ενημερώνει συστηματικά το ΠΣΚΕ και το ΟΠΣ με 
τα στοιχεία προόδου εκτέλεσης των Πράξεων που δι¬ 
αχειρίζεται. 

8. Συμμορφώνεται με τις απαιτήσεις πληροφόρησης 
και επικοινωνίας που προσδιορίζονται από το Σύστημα 
Διαχείρισης και Ελέγχου, τη Διαχειριστική Αρχή και με 
τις απαιτήσεις που ορίζονται στο άρθρο 115 του Καν. 
1303/2013 για τις Πράξεις που διαχειρίζεται. 

9. Συμμετέχει σε ομάδες της Διαχειριστικής Αρχής για 
τη διερεύνηση ενδείξεων απάτης ή/ καταγγελιών σύμ¬ 
φωνα με τα προβλεπόμενα στο ΣΔΕ. 

10. Προβαίνει στις απαραίτητες ενέργειες για τη δια¬ 
χείριση κινδύνων, σύμφωνα με τα προβλεπόμενα στο 
Σύστημα Διαχείρισης και Ελέγχου. 

11. Αποδέχεται διοικητικές και επιτόπιες επαληθεύ¬ 
σεις από τη ΔΑ του ΕΠ και παρέχει σε αυτήν τα αναγκαία 
στοιχεία, προκειμένου να επιβεβαιωθεί, η κατά το δέοντα 
τρόπο άσκηση των καθηκόντων που έχουν ανατεθεί. 


12. Αποδέχεται επιτόπιους ελέγχους ελεγκτικών αρ¬ 
χών/ οργάνων της Ευρωπαϊκής Ένωσης ή εθνικών ελε¬ 
γκτικών αρχών, τόσο στην έδρα του όσο και στους χώ¬ 
ρους υλοποίησης των Πράξεων που διαχειρίζεται, και 
διευκολύνει τον έλεγχο, προσκομίζοντας οποιοδήποτε 
στοιχείο που αφορά στην εκτέλεση της Πράξης, εφόσον 
ζητηθούν. 

13. Έχει την ευθύνη για την εφαρμογή διορθωτικών ή 
/ και προληπτικών μέτρων που τον αφορούν. 

14. Το προσωπικό του ΕΦΕΠΑΕ που απασχολείται σε 
δραστηριότητες που αφορούν στην αξιολόγηση Πρά¬ 
ξεων, στις επαληθεύσεις και στις πληρωμές, καθώς και 
οι εξωτερικοί αξιολογητές/ ελεγκτές που ενδεχομένως 
αξιοποιεί για τις δραστηριότητες αυτές, υποχρεούνται 
σε υποβολή δήλωσης μη σύγκρουσης συμφερόντων. 

Άρθρο 5 

Υποχρεώσεις της Διαχειριστικής Αρχής 
του Επιχειρησιακού Προγράμματος 

Η Ειδική Υπηρεσία Διαχείρισης του Επιχειρησιακού 
Προγράμματος Ανταγωνιστικότητα, Επιχειρηματικότη¬ 
τα και Καινοτομία, στο πλαίσιο της παρακολούθησης 
εφαρμογής της παρούσας απόφασης από τον ΕΦΕΠΑΕ, 
υποχρεούται στην τήρηση των παρακάτω: 

1. Κοινοποιεί στον ΕΦΕΠΑΕ το Εγχειρίδιο Διαδικασιών 
ΣΔΕ 2014-2020 και κάθε προσαρμογή, τροποποίηση/ 
αναθεώρησή του. 

2. Υποστηρίζει τον ΕΦΕΠΑΕ στην ορθή εφαρμογή των 
Διαδικασιών και τον ενημερώνει για τις υποχρεώσεις του 
συμπεριλαμβανομένης της τήρησης των κανόνων πλη¬ 
ροφόρησης και επικοινωνίας, τις μεθοδολογίες και τις 
διαδικασίες παρακολούθησης των δεικτών εκροών, για 
την αξιολόγηση κινδύνων απάτης, καθώς και για κάθε 
ειδικό θέμα που σχετίζεται με το ΣΔΕ. 

3. Συντονίζει και εποπτεύει συστηματικά την άσκηση 
των αρμοδιοτήτων/ καθηκόντων του ΕΦΕΠΑΕ, σύμφω¬ 
να με τα οριζόμενα στην παρούσα Απόφαση και το Σύ¬ 
στημα Διαχείρισης και Ελέγχου, και εφόσον απαιτείται, 
λαμβάνει κατάλληλα διορθωτικά μέτρα. Έχει την τελική 
ευθύνη έναντι της Ευρωπαϊκής Επιτροπής για το ΕΠ.Στο 
πλαίσιο παρακολούθησης του ΕΦΕΠΑΕ, η ΔΑ: 

3.1. Παρακολουθεί την ορθή και έγκαιρη ενημέρωση 
του ΟΠΣ με τα απαραίτητα δεδομένα υλοποίησης που 
απαιτούνται για τη χρηματοοικονομική διαχείριση και 
την επίτευξη των δεικτών, των οροσήμων και των στό¬ 
χων του πλαισίου επίδοσης, την αξιολόγηση, την παρα¬ 
κολούθηση, τις επαληθεύσεις, καθώς και τις λογιστικές 
εγγραφές για κάθε Πράξη που διαχειρίζεται. 

3.2. Εξετάζει τις σχετικές αναφορές του ΟΠΣ, προκει¬ 
μένου να επιβεβαιώσει την εφαρμογή του προγραμμα¬ 
τισμού του ΕΦΕΠΑΕ, να αξιολογήσει ενδεχόμενες απο¬ 
κλίσεις και να διαμορφώσει προτάσεις διορθωτικών ή/ 
και προληπτικών ενεργειών, με στόχο την αποτελεσμα¬ 
τικότερη διαχείριση και υλοποίηση του ΕΠ. 

3.3. Παρακολουθεί τα αποτελέσματα των επαληθεύ¬ 
σεων που διενεργούνται από τον ΕΦΕΠΑΕ. 

3.4. Παρακολουθεί τα αποτελέσματα των ελέγχων που 
διενεργούνται στον ΕΦΕΠΑΕ από την Αρχή Ελέγχου και 
άλλα εθνικά και ευρωπαϊκά ελεγκτικά όργανα/ αρχές. 

3.5. Παρακολουθεί την εφαρμογή διορθωτικών ή / και 
προληπτικών μέτρων από τον ΕΦΕΠΑΕ. 

3.6. Διενεργεί διοικητικές και επιτόπιες επαληθεύσεις 
στον ΕΦΕΠΑΕ και σε δικαιούχους, προκειμένου να επι¬ 
βεβαιωθεί η διατήρηση της ικανότητας άσκησης των 
αρμοδιοτήτων/ καθηκόντων που του έχουν ανατεθεί, 
η διοικητική και δημοσιονομική ικανότητά του για τη 
διαχείριση των πράξεων και ότι οι αρμοδιότητές του 
ασκούνται σύμφωνα με τα οριζόμενα στην παρούσα 
απόφαση και στο Σύστημα Διαχείρισης και Ελέγχου. 

3.7. Εισηγείται την τροποποίηση της παρούσας Από¬ 
φασης, σε περιπτώσεις όπου προκύπτουν αλλαγές στα 
καθήκοντα που ανατίθενται στον ΕΦΕΠΑΕ, όπως αυτά 
αναγράφονται στα άρθρα 3 και 4. 


3.8. Στις περιπτώσεις που η Ειδική Υπηρεσία Διαχείρι¬ 
σης του Επιχειρησιακού Προγράμματος Ανταγωνιστικό¬ 
τητα, Επιχειρηματικότητα και Καινοτομία διαπιστώσει τη 
μη συμμόρφωση του ΕΦΕΠΑΕ με τους όρους της παρού¬ 
σας απόφασης, εισηγείται την ανάκλησή της. 

4. Διασφαλίζει ότι η Αρχή Πιστοποίησης λαμβάνει 
τις αναγκαίες πληροφορίες σχετικά με τις διαδικασίες 
και τις επαληθεύσεις για σκοπούς πιστοποίησης. Στο 
πλαίσιο αυτό, εποπτεύει και συντονίζει πριν από κάθε 
αίτημα πληρωμής, αλλά και πριν την εκπόνηση των 
ετήσιων λογαριασμών, την πληρότητα των πληρο¬ 
φοριών που παρέχονται από τον ΕΦΕΠΑΕ στην Αρχή 
Πιστοποίησης. 

ΠΑΡΑΡΤΗΜΑ I 

ΧΡΗΜΑΤΟΔΟΤΙΚΟΣ ΠΙΝΑΚΑΣ ΔΡΑΣΕΩΝ ΤΟΥ ΕΠ: 1 

η διαχείριση των οποίων εκχωρείται στον: ΕΦΕΠΑΕ 


ΚΩΔΙΚΟΣ ΕΚΧΩΡΗΣΗΣ: ΕΦ03 
Α/Α ΕΚΧΩΡΗΣΗΣ: 1 

ΗΜΕΡΟΜΗΝΙΑ ΕΚΧΩΡΗΣΗΣ: 27/6/2017 


"Ανταγωνιστικότητα, Επιχειρηματικότητα & Καινοτομία" (ΕΠΑΝΕΚ) 


(Περιλαμβάνει όλες τις προηγούμενες) 


ποσά σε ευρώ 


Αξονας Προτεραιότητας 1 :" ΑΝΑΠΤΥΞΗ ΕΠΙΧΕΙΡΗΜΑΤΙΚΟΤΗΤΑΣ ΜΕ ΤΟΜΕΑΚΕΣ ΠΡΟΤΕΡΑΙΟΤΗΤΕΣ" 


1 

2 

3 

4 

5:6+7 

6 

7 

ΘΕΜΑΤΙΚΟΣ ΣΤΟΧΟΣ 3: Βελτίωση της 
ανταγωνιστικότητας των μικρομεσαίων 
επιχειρήσεων 

Ταμείο 

Κατηγορία Περιφέρειας 

Ποσοστό συγχρηματοδότησης 
ανά Κατηγορία Περιφέρειας 
(%) 

ΣΥΝΟΛΙΚΗ 

ΧΡΗΜΑΤΟΔΟΤΗΣΗ 

ΣΤΉΡΙΞΗ ΤΗΣ 
ΕΝΩΣΗΣ 

ΕΘΝΙΚΗ 

ΣΥΜΜΕΤΟΧΗ 

ΕΤΠΑ 

Σε λιγότερο αναπτυγμένες 
περιφέρειες 

79,99999996% 

40.000.000 

32.000.000 

8.000.000 

ΕΤΠΑ 

Στις περιφέρειες μετάβασης 

79,999999794% 

45.000.000 

36.000.000 

9.000.000 

ΕΤΠΑ 

Σε πιο αναπτυγμένες περιφέρειες 
(ΑΤΤΙΚΗ) 

79,99999991% 

15.000.000 

12.000.000 

3.000.000 

ΣΥΝΟΛΟ 


100.000.000 

80.000.000 

20.000.000 





Αξονας Προτεραιότητας 1Σ: "ΑΝΑΠΤΥΞΗ ΕΠΙΧΕΙΡΗΜΑΤΙΚΟΤΗΤΑΣ ΜΕ ΤΟΜΕΑΚΕΣ ΠΡΟΤΕΡΑΙΟΤΗΤΕΣ (ΣΤΕΡΕΑ ΕΛΛΑΔΑ- Ν. ΑΙΓΑΙΟ) " 

1 

2 

3 

4 

5:6+7 

6 

7 

ΘΕΜΑΤΙΚΟΣ ΣΤΟΧΟΣ 3: Βελτίωση της 
ανταγωνιστικότητας των μικρομεσαίων 
επιχειρήσεων 

Ταμείο 

Κατηγορία Περιφέρειας 

Ποσοστό συγχρηματοδότησης 
ανά Κατηγορία Περιφέρειας 

(%) 

ΣΥΝΟΛΙΚΗ 

ΧΡΗΜΑΤΟΔΟΤΗΣΗ 

ΣΤΉΡΙΞΗ ΤΗΣ 
ΕΝΩΣΗΣ 

ΕΘΝΙΚΗ 

ΣΥΜΜΕΤΟΧΗ 

ΕΤΠΑ 

Σε λιγότερο αναπτυγμένες 
περιφέρειες 


0 

0 

0 

ΕΤΠΑ 

Στις περιφέρειες μετάβασης 
(ΣΤΕΡΕΑ ΕΛΛΑΔΑ) 

50,00000000% 

5.000.000 

2.500.000 

2.500.000 

ΕΤΠΑ 

Σε πιο αναπτυγμένες περιφέρειες 
(Ν. ΑΙΓΑΙΟ) 

50,00000000% 

15.000.000 

7.500.000 

7.500.000 

ΣΥΝΟΛΟ 


20.000.000 

10.000.000 

10.000.000 

ΠΑΡΑΡΤΗΜΑ II 

Το ποσό των 120.000.000 ευρώ συνολική χρηματοδότηση αφορά την υλοποίηση των δράσεων που εντάσσονται στις παρακάτω επενδυτικές προτεραιότητες: 


Αξονας Προτεραιότητας 1ΑΝΑΠΤΥΞΗ ΕΠΙΧΕΙΡΗΜΑΤΙΚΟΤΗΤΑΣ ΜΕ ΤΟΜΕΑΚΕΣ ΠΡΟΤΕΡΑΙΟΤΗΤΕΣ" 


Θεματικός Στόχος 

Επενδυτική Προτεραιότητα 

Τίτλος 

Κωδικός 

Τίτλος 

Κωδικός 

Βελτίωση της ανταγωνιστικότητας των μικρομεσαίων επιχειρήσεων 

3 

Στήριξη της δημιουργίας και της επέκτασης προηγμένων ικανοτήτων για την 
ανάπτυξη προϊόντων και υπηρεσιών 

3ο 


Αξονας Προτεραιότητας 1Σ: "ΑΝΑΠΤΥΞΗ ΕΠΙΧΕΙΡΗΜΑΤΙΚΟΤΗΤΑΣ ΜΕ ΤΟΜΕΑΚΕΣ ΠΡΟΤΕΡΑΙΟΤΗΤΕΣ (ΣΤΕΡΕΑ ΕΛΛΑΔΑ- Ν. ΑΙΓΑΙΟ) " 


Θεματικός Στόχος 

Επενδυτική Προτεραιότητα 

Τίτλος 

Κωδικός 

Τίτλος 

Κωδικός 

Βελτίωση της ανταγωνιστικότητας των μικρομεσαίων επιχειρήσεων 

3 

Στήριξη της δημιουργίας και της επέκτασης προηγμένων ικανοτήτων για την 
ανάπτυξη προϊόντων και υπηρεσιών 

3ο 


Άξονας Προτεραιότητας 1 ΑΝΑΠΤΥΞΗ ΕΠΙΧΕΙΡΗΜΑΤΙΚΟΤΗΤΑΣ ΜΕ ΤΟΜΕΑΚΕΣ ΠΡΟΤΕΡΑΙΟΤΗΤΕΣ" 


ΤΑΜΕΙΟ 

ΚΑΤΗΓΟΡΙΑ 

ΠΕΡΙΦΕΡΕΙΑΣ 

Πεδίο Παρέμβασης 

Στήριξη της Ένωσης 

Τίτλος 

Κωδικός 

ΕΤΠΑ 

Σε λιγότερο 
αναπτυγμένες 
περιφέρειες 

Ανάπτυξη και προβολή των εμπορικών τουριστικών υπηρεσιών 
στις ή για τις ΜΜΕ 

075 

32.000.000 

ΕΤΠΑ 

Στις περιφέρειες 
μετάβασης 

Ανάπτυξη και προβολή των εμπορικών τουριστικών υπηρεσιών 
στις ή για τις ΜΜΕ 

075 

36.000.000 

ΕΤΠΑ 

Σε πιο αναπτυγμένες 
περιφέρειες (ΑΤΤΙΚΗ) 

Ανάπτυξη και προβολή των εμπορικών τουριστικών υπηρεσιών 
στις ή για τις ΜΜΕ 

075 

12.000.000 

ΣΥΝΟΛΟ 

80.000.000 


Αξονας Προτεραιότητας 1Σ: "ΑΝΑΠΤΥΞΗ ΕΠΙΧΕΙΡΗΜΑΤΙΚΟΤΗΤΑΣ ΜΕ ΤΟΜΕΑΚΕΣ ΠΡΟΤΕΡΑΙΟΤΗΤΕΣ (ΣΤΕΡΕΑ ΕΛΛΑΔΑ- Ν. ΑΙΓΑΙΟ) 


ΤΑΜΕΙΟ 

ΚΑΤΗΓΟΡΙΑ 

ΠΕΡΙΦΕΡΕΙΑΣ 

Πεδίο Παρέμβασης 

Στήριξη της Ένωσης 

Τίτλος 

Κωδικός 

ΕΤΠΑ 

Στις περιφέρειες 
μετάβασης (ΣΤΕΡΕΑ 
ΕΛΛΑΔΑ) 

Ανάπτυξη και προβολή των εμπορικών τουριστικών υπηρεσιών 
στις ή για τις ΜΜΕ 

075 

2.500.000 

ΕΤΠΑ 

Σε πιο αναπτυγμένες 
περιφέρειες (Ν. ΑΙΓΑΙΟ) 

Ανάπτυξη και προβολή των εμπορικών τουριστικών υπηρεσιών 
στις ή για τις ΜΜΕ 

075 

7.500.000 

ΣΥΝΟΛΟ 

10.000.000 


Άρθρο 6 
Έναρξη ισχύος 

Η απόφαση αυτή ισχύει από τη δημοσίευσή της στην Εφημερίδα της Κυβερνήσεως. 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Ιουλίου 2017 

Ο Αναπληρωτής Υπουργός 

ΑΛΕΞΑΝΔΡΟΣ ΧΑΡΙΤΣΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: νί/θί)ΐτ>35ί6ΐ·.θ1(4>6ί.αΓ 


















































